CELEX: 62020TA0265
Language: bg
Date: 2021-12-01 00:00:00
Title: Дело T-265/20: Решение на Общия съд от 1 декември 2021 г. — JR/Комисия (Достъп до документи — Регламент (ЕО) № 1049/2001 — Документи относно устния изпит от конкурс — Частичен отказ да се предостави достъп — Метода за закръгляне на оценките — Коефициенти на тежест на отделните части и подчасти на устния изпит — Поверителност на работата на конкурсната комисия — Регламент (ЕС) 2018/1725 — Частична липса на основание за произнасяне)

31.1.2022   
            
            
               BG
            
            
               Официален вестник на Европейския съюз
            
            
               C 51/27
            
         
      Решение на Общия съд от 1 декември 2021 г. — JR/Комисия
      (Дело T-265/20) (1)
      
      (Достъп до документи - Регламент (ЕО) № 1049/2001 - Документи относно устния изпит от конкурс - Частичен отказ да се предостави достъп - Метода за закръгляне на оценките - Коефициенти на тежест на отделните части и подчасти на устния изпит - Поверителност на работата на конкурсната комисия - Регламент (ЕС) 2018/1725 - Частична липса на основание за произнасяне)
      (2022/C 51/37)
      Език на производството: френски
      
         Страни
      
      
         Жалбоподател: JR (представители: L. Levi и A. Champetier, avocates)
      
         Ответник: Европейска комисия (представители: D. Milanowska, C. Ehrbar и H. Kranenborg)
      
         Предмет
      
      Искане на основание на член 263 ДФЕС за отмяна на решенията на Комисията от 28 февруари 2020 г. и от 9 април 2020 г., с които на жалбоподателя е отказан достъпът до някои документи, свързани с вътрешен конкурс COM/03/AD/18 (AD 6) — 1 — Администратори.
      
         Диспозитив
      
      
                  1)
               
               
                  Липсва основание за произнасяне по исканията на жалбоподателя за отмяна на решенията на Европейската комисия от 28 февруари 2020 г. и 9 април 2020 г., доколкото му отказват достъпът до метода за закръгляне на оценките, използван от конкурсната комисия по вътрешен конкурс COM/03/AD/18 (AD 6) — 1 — Администратори.
               
            
                  2)
               
               
                  Отменя решението от 9 април 2020 г. на Комисията, доколкото отказва да предостави достъп до документа с коефициентите на тежест на двете части на устния изпит от конкурса (събеседване и структурирано представяне), предвидени в обявлението за вътрешен конкурс COM/03/AD/18 (AD 6) — 1 — Администратори, както и двете подчасти на събеседването (професионален опит и мотивация), също предвидени в обявлението за конкурса.
               
            
                  3)
               
               
                  Осъжда Комисията да заплати съдебните разноски.
               
            
         (1)  ОВ C 247, 27.7.2020 г.